Ericu950/Stoicheia-meter-silver huggingface dataset:
ἐπὶ ἱερέως Κλειναγόρου , ἐαρινῆς πυλαίας , ἔδοξε τοῖς πυλαγόροις καὶ τοῖς συνέδροις τῶν Ἀμφικτυόνων καὶ τῷ κοινῷ τῶν Ἀμφικτυόνων , ἐπειδὴ Ἀμφισσεῖς ἐπιβαίνουσιν ἐπὶ τὴν ἱερὰν χώραν καὶ σπείρουσι καὶ βοσκήμασι κατανέμουσιν , ἐπελθεῖν τοὺς πυλαγόρους καὶ τοὺς συνέδρους καὶ στήλαις διαλαβεῖν τοὺς ὅρους , καὶ ἀπειπεῖν τοῖς Ἀμφισσεῦσι τοῦ λοιποῦ μὴ ἐπιβαίνειν .
ΕτΕΡΟν ΔΟΓΜΑ 0 .
ἐπὶ ἱερέως Κλειναγόρου , ἐαρινῆς πυλαίας , ἔδοξε τοῖς πυλαγόροις καὶ τοῖς συνέδροις τῶν Ἀμφικτυόνων καὶ τῷ κοινῷ τῶν Ἀμφικτυόνων , ἐπειδὴ οἱ ἐξ Ἀμφίσσης τὴν ἱερὰν χώραν κατανειμάμενοι γεωργοῦσι καὶ βοσκήματα νέμουσι , καὶ κωλυόμενοι τοῦτο ποιεῖν ἐν τοῖς ὅπλοις παραγενόμενοι τὸ κοινὸν τῶν Ἑλλήνων συνέδριον κεκωλύκασι μετὰ βίας , τινὰς δὲ καὶ τετραυματίκασι , τὸν στρατηγὸν τὸν ᾑρημένον τῶν Ἀμφικτυόνων Κόττυφον τὸν Ἀρκάδα πρεσβεῦσαι πρὸς Φίλιππον τὸν Μακεδόνα , καὶ ἀξιοῦν ἵνα βοηθήσῃ τῷ τε Ἀπόλλωνι καὶ τοῖς Ἀμφικτύοσιν , ὅπως μὴ περιίδῃ ὑπὸ τῶν ἀσεβῶν Ἀμφισσέων τὸν θεὸν πλημμελούμενον ·
καὶ διότι αὐτὸν στρατηγὸν αὐτοκράτορα αἱροῦνται οἱ Ἕλληνες οἱ μετέχοντες τοῦ συνεδρίου τῶν Ἀμφικτυόνων .
λέγε δὴ καὶ τοὺς χρόνους ἐν οἷς ταῦτ ἐγίγνετο ·
εἰσὶ γὰρ καθ οὓς ἐπυλαγόρησεν οὗτος .
χΡΟνΟΙ .
ἄρχων Μνησιθείδης , μηνὸς ἀνθεστηριῶνος ἕκτῃ ἐπὶ δέκα 0 .
δὸς δὴ τὴν ἐπιστολὴν ἥν , ὡς οὐχ ὑπήκουον οἱ Θηβαῖοι , πέμπει πρὸς τοὺς ἐν Πελοποννήσῳ συμμάχους ὁ Φίλιππος , ἵν εἰδῆτε καὶ ἐκ ταύτης σαφῶς ὅτι τὴν μὲν ἀληθῆ πρόφασιν τῶν πραγμάτων , τὸ ταῦτ ἐπὶ τὴν Ἑλλάδα καὶ τοὺς Θηβαίους καὶ ὑμᾶς πράττειν , ἀπεκρύπτετο , κοινὰ δὲ καὶ τοῖς Ἀμφικτύοσιν δόξαντα ποιεῖν προσεποιεῖτο ·
ὁ δὲ τὰς ἀφορμὰς ταύτας καὶ τὰς προφάσεις αὐτῷ παρασχὼν οὗτος ἦν .
βασιλεὺς Μακεδόνων Φίλιππος Πελοποννησίων τῶν ἐν τῇ συμμαχίᾳ τοῖς δημιουργοῖς καὶ τοῖς συνέδροις καὶ τοῖς ἄλλοις συμμάχοις πᾶσι χαίρειν 0 .
ἐπειδὴ Λοκροὶ οἱ καλούμενοι Ὀζόλαι , κατοικοῦντες ἐν Ἀμφίσσῃ , πλημμελοῦσιν εἰς τὸ ἱερὸν τοῦ Ἀπόλλωνος τοῦ ἐν Δελφοῖς καὶ τὴν ἱερὰν χώραν ἐρχόμενοι μεθ ὅπλων λεηλατοῦσι , βούλομαι τῷ θεῷ μεθ ὑμῶν βοηθεῖν καὶ ἀμύνασθαι τοὺς παραβαίνοντάς τι τῶν ἐν ἀνθρώποις εὐσεβῶν ·
ὥστε συναντᾶτε μετὰ τῶν ὅπλων εἰς τὴν Φωκίδα , ἔχοντες ἐπισιτισμὸν ἡμερῶν τετταράκοντα , τοῦ ἐνεστῶτος μηνὸς λῴου , ὡς ἡμεῖς ἄγομεν , ὡς δὲ Ἀθηναῖοι , βοηδρομιῶνος , ὡς δὲ Κορίνθιοι , πανήμου 0 1 2 .
τοῖς δὲ μὴ συναντήσασι πανδημεὶ χρησόμεθα τοῖς δὲ συμβούλοις ἡμῖν κειμένοις ἐπιζημίοις 0 .
ὁρᾶθ ὅτι φεύγει μὲν τὰς ἰδίας προφάσεις , εἰς δὲ τὰς Ἀμφικτυονικὰς καταφεύγει 0 .
τίς οὖν ὁ ταῦτα συμπαρασκευάσας αὐτῷ 0 ;
τίς ὁ τὰς προφάσες ταύτας ἐνδούς 0 ;
τίς ὁ τῶν κακῶν τῶν γεγενημένων μάλιστ αἴτιος 0 ;
οὐχ οὗτος 0 ;
μὴ τοίνυν λέγετ , ὦ ἄνδρες Ἀθηναῖοι , περιιόντες ὡς ὑφ ἑνὸς τοιαῦτα πέπονθεν ἡ Ἑλλὰς ἀνθρώπου .
οὐχ ὑφ ἑνός , ἀλλ ὑπὸ πολλῶν καὶ πονηρῶν τῶν παρ ἑκάστοις , ὦ γῆ καὶ θεοί 0 ·
ὧν εἷς οὑτοσί , ὅν , εἰ μηδὲν εὐλαβηθέντα τ ἀληθὲς εἰπεῖν δέοι , οὐκ ἂν ὀκνήσαιμ ἔγωγε κοινὸν ἀλειτήριον τῶν μετὰ ταῦτ ἀπολωλότων ἁπάντων εἰπεῖν , ἀνθρώπων , τόπων , πόλεων ·
ὁ γὰρ τὸ σπέρμα παρασχών , οὗτος τῶν φύντων αἴτιος 0 .
ὃν ὅπως ποτ οὐκ εὐθὺς ἰδόντες ἀπεστράφητε θαυμάζω .
πλὴν πολύ τι σκότος , ὡς ἔοικεν , ἐστὶν παρ ὑμῖν πρὸ τῆς ἀληθείας .
συμβέβηκε τοίνυν μοι τῶν κατὰ τῆς πατρίδος τούτῳ πεπραγμένων ἁψαμένῳ εἰς ἃ τούτοις ἐναντιούμενος αὐτὸς πεπολίτευμαι ἀφῖχθαι ·
ἃ πολλῶν μὲν εἵνεκ ἂν εἰκότως ἀκούσαιτέ μου , μάλιστα δ ὅτι αἰσχρόν ἐστιν , ὦ ἄνδρες Ἀθηναῖοι , εἰ ἐγὼ μὲν τὰ ἔργα τῶν ὑπὲρ ὑμῶν πόνων ὑπέμεινα , ὑμεῖς δὲ μη δὲ τοὺς λόγους αὐτῶν ἀνέξεσθε .
ὁρῶν γὰρ ἐγὼ Θηβαίους , σχεδὸν δὲ καὶ ὑμᾶς ὑπὸ τῶν τὰ Φιλίππου φρονούντων καὶ διεφθαρμένων παρ ἑκατέροις , ὃ μὲν ἦν ἀμφοτέροις φοβερὸν καὶ φυλακῆς πολλῆς δεόμενον , τὸ τὸν Φίλιππον ἐᾶν αὐξάνεσθαι , παρορῶντας καὶ οὐ δὲ καθ ἓν φυλαττομένους , εἰς ἔχθραν δὲ καὶ τὸ προσκρούειν ἀλλήλοις ἑτοίμως ἔχοντας , ὅπως τοῦτο μὴ γένοιτο παρατηρῶν διετέλουν , οὐκ ἀπὸ τῆς ἐμαυτοῦ γνώμης μόνον ταῦτα συμφέρειν ὑπολαμβάνων , ἀλλ εἰδὼς Ἀριστοφῶντα καὶ πάλιν Εὔβουλον πάντα τὸν χρόνον βουλομένους πρᾶξαι ταύτην τὴν φιλίαν , καὶ περὶ τῶν ἄλλων πολλάκις ἀντιλέγοντας ἑαυτοῖς τοῦθ ὁμογνωμονοῦντας ἀεί .
οὓς σὺ ζῶντας μέν , ὦ κίναδος , κολακεύων παρηκολούθεις , τεθνεώτων δ οὐκ αἰσθάνει κατηγορῶν ·
ἃ γὰρ περὶ Θηβαίων ἐπιτιμᾷς ἐμοί , ἐκείνων πολὺ μᾶλλον ἢ ἐμοῦ κατηγορεῖς , τῶν πρότερον ἢ ἐγὼ ταύτην τὴν συμμαχίαν δοκιμασάντων 0 1 .
ἀλλ ἐκεῖσ ἐπάνειμι , ὅτι τὸν ἐν Ἀμφίσσῃ πόλεμον τούτου μὲν ποιήσαντος , συμπεραναμένων δὲ τῶν ἄλλων τῶν συνεργῶν αὐτῷ τὴν πρὸς Θηβαίους ἔχθραν , συνέβη τὸν Φίλιππον ἐλθεῖν ἐφ ἡμᾶς , οὗπερ εἵνεκα τὰς πόλεις οὗτοι συνέκρουον , καὶ εἰ μὴ προεξανέστημεν μικρόν , οὐ δ ἀναλαβεῖν ἂν ἠδυνήθημεν ·
οὕτω μέχρι πόρρω προήγαγον οὗτοι .
ἐν οἷς δ ἦτ ἤδη τὰ πρὸς ἀλλήλους , τουτωνὶ τῶν ψηφισμάτων ἀκούσαντες καὶ τῶν ἀποκρίσεων εἴσεσθε .
καί μοι λέγε ταῦτα λαβών .
ἐπ ἄρχοντος Ἡροπύθου , μηνὸς ἐλαφηβολιῶνος ἕκτῃ φθίνοντος , φυλῆς πρυτανευούσης Ἐρεχθῇδος , βουλῆς καὶ στρατηγῶν γνώμη 0 ·
ἐπειδὴ Φίλιππος ἃς μὲν κατείληφε πόλεις τῶν ἀστυγειτόνων , τινὰς δὲ πορθεῖ , κεφαλαίῳ δ ἐπὶ τὴν Ἀττικὴν παρασκευάζεται παραγίγνεσθαι , παρ οὐδὲν ἡγούμενος τὰς ἡμετέρας συνθήκας , καὶ τοὺς ὅρκους λύειν ἐπιβάλλεται καὶ τὴν εἰρήνην , παραβαίνων τὰς κοινὰς πίστεις , δεδόχθαι τῇ βουλῇ καὶ τῷ δήμῳ πέμπειν πρὸς αὐτὸν πρέσβεις , οἵτινες αὐτῷ διαλέξονται καὶ παρακαλέσουσιν αὐτὸν μάλιστα μὲν τὴν πρὸς ἡμᾶς ὁμόνοιαν διατηρεῖν καὶ τὰς συνθήκας , εἰ δὲ μή , πρὸς τὸ βουλεύσασθαι δοῦναι χρόνον τῇ πόλει καὶ τὰς ἀνοχὰς ποιήσασθαι μέχρι τοῦ θαργηλιῶνος μηνός 0 .
ᾑρέθησαν ἐκ βουλῆς Σῖμος Ἀναγυράσιος , Εὐθύδημος Φυλάσιος , Βουλαγόρας Ἀλωπεκῆθεν .
ἐπ ἄρχοντος Ἡροπύθου , μηνὸς μουνυχιῶνος ἕνῃ καὶ νέᾳ , πολεμάρχου γνώμη 0 ·
ἐπειδὴ Φίλιππος εἰς ἀλλοτριότητα Θηβαίους πρὸς ἡμᾶς ἐπιβάλλεται καταστῆσαι , παρεσκεύασται δὲ καὶ παντὶ τῷ στρατεύματι πρὸς τοὺς ἔγγιστα τῆς Ἀττικῆς παραγίγνεσθαι τόπους , παραβαίνων τὰς πρὸς ἡμᾶς ὑπαρχούσας αὐτῷ συνθήκας , δεδόχθαι τῇ βουλῇ καὶ τῷ δήμῳ πέμψαι πρὸς αὐτὸν κήρυκα καὶ πρέσβεις , οἵτινες ἀξιώσουσι καὶ παρακαλέσουσιν αὐτὸν ποιήσασθαι τὰς ἀνοχάς , ὅπως ἐνδεχομένως ὁ δῆμος βουλεύσηται ·
καὶ γὰρ νῦν οὐ κέκρικε βοηθεῖν ἐν οὐδενὶ τῶν μετρίων .
ᾑρέθησαν ἐκ βουλῆς Νέαρχος Σωσινόμου , Πολυκράτης Ἐπίφρονος , καὶ κῆρυξ Εὔνομος Ἀναφλύστιος ἐκ τοῦ δήμου .
λέγε δὴ καὶ τὰς ἀποκρίσεις .
ΑπΟκΡΙσΙσ ΑΘΗΝΑΙΟΙΣ .
ἣν μὲν ἀπ ἀρχῆς εἴχετε πρὸς ἡμᾶς αἵρεσιν , οὐκ ἀγνοῶ , καὶ τίνα σπουδὴν ἐποιεῖσθε προσκαλέσασθαι βουλόμενοι Θετταλοὺς καὶ Θηβαίους , ἔτι δὲ καὶ Βοιωτούς ·
βέλτιον δ αὐτῶν φρονούντων καὶ μὴ βουλομένων ἐφ ὑμῖν ποιήσασθαι τὴν ἑαυτῶν αἵρεσιν , ἀλλὰ κατὰ τὸ συμφέρον ἱσταμένων , νῦν ἐξ ὑποστροφῆς ἀποστείλαντες ὑμεῖς πρός με πρέσβεις καὶ κήρυκα συνθηκῶν μνημονεύετε καὶ τὰς ἀνοχὰς αἰτεῖσθε , κατ οὐδὲν ὑφ ἡμῶν πεπλημμελημένοι .
ἐγὼ μέντοι ἀκούσας τῶν πρεσβευτῶν συγκατατίθεμαι τοῖς παρακαλουμένοις καὶ ἕτοιμός εἰμι ποιεῖσθαι τὰς ἀνοχάς , ἄν περ τοὺς οὐκ ὀρθῶς συμβουλεύοντας ὑμῖν παραπέμψαντες τῆς προσηκούσης ἀτιμίας ἀξιώσητε .
ΑπΟκΡΙσΙσ ΘΗΒΑΙΟΙΣ .
βασιλεὺς Μακεδόνων Φίλιππος Θηβαίων τῇ βουλῇ καὶ τῷ δήμῳ χαίρειν 0 .
ἐκομισάμην τὴν παρ ὑμῶν ἐπιστολήν , δι ἧς μοι τὴν ὁμόνοιαν καὶ τὴν εἰρήνην ἀνανεοῦσθε .
πυνθάνομαι μέντοι διότι πᾶσαν ὑμῖν Ἀθηναῖοι προσφέρονται φιλοτιμίαν βουλόμενοι ὑμᾶς συγκαταίνους γενέσθαι τοῖς ὑπ αὐτῶν παρακαλουμένοις .
πρότερον μὲν οὖν ὑμῶν κατεγίγνωσκον ἐπὶ τῷ μέλλειν πείθεσθαι ταῖς ἐκείνων ἐλπίσι καὶ ἐπακολουθεῖν αὐτῶν τῇ προαιρέσει .
νῦν δ ἐπιγνοὺς ὑμᾶς τὰ πρὸς ἡμᾶς ἐζητηκότας ἔχειν εἰρήνην μᾶλλον ἢ ταῖς ἑτέρων ἐπακολουθεῖν γνώμαις , ἥσθην καὶ μᾶλλον ὑμᾶς ἐπαινῶ κατὰ πολλά , μάλιστα δ ἐπὶ τῷ βουλεύσασθαι περὶ τούτων ἀσφαλέστερον καὶ τὰ πρὸς ἡμᾶς ἔχειν ἐν εὐνοίᾳ 0 ·
ὅπερ οὐ μικρὰν ὑμῖν οἴσειν ἐλπίζω ῥοπήν , ἐάν περ ἐπὶ ταύτης μένητε τῆς προθέσεως .
οὕτω διαθεὶς ὁ Φίλιππος τὰς πόλεις πρὸς ἀλλήλας διὰ τούτων καὶ τούτοις ἐπαρθεὶς τοῖς ψηφίσμασιν καὶ ταῖς ἀποκρίσεσιν , ἧκεν ἔχων τὴν δύναμιν καὶ τὴν Ἐλάτειαν κατέλαβεν , ὡς οὐ δ ἂν εἴ τι γένοιτ ἔτι συμπνευσάντων ἂν ἡμῶν καὶ τῶν Θηβαίων .
ἀλλὰ μὴν τὸν τότε συμβάντ ἐν τῇ πόλει θόρυβον ἴστε μὲν ἅπαντες ·
μικρὰ δ ἀκούσαθ ὅμως αὐτὰ τ ἀναγκαιότατα .
ἑσπέρα μὲν γὰρ ἦν , ἧκε δ ἀγγέλλων τις ὡς τοὺς πρυτάνεις ὡς Ἐλάτεια κατείληπται .
καὶ μετὰ ταῦθ οἱ μὲν εὐθὺς ἐξαναστάντες μεταξὺ δειπνοῦντες τούς τ ἐκ τῶν σκηνῶν τῶν κατὰ τὴν ἀγορὰν ἐξεῖργον καὶ τὰ γέρρ ἐνεπίμπρασαν , οἱ δὲ τοὺς στρατηγοὺς μετεπέμποντο καὶ τὸν σαλπικτὴν ἐκάλουν ·
καὶ θορύβου πλήρης ἦν ἡ πόλις .
τῇ δ ὑστεραίᾳ , ἅμα τῇ ἡμέρᾳ , οἱ μὲν πρυτάνεις τὴν βουλὴν ἐκάλουν εἰς τὸ βουλευτήριον , ὑμεῖς δ εἰς τὴν ἐκκλησίαν ἐπορεύεσθε , καὶ πρὶν ἐκείνην χρηματίσαι καὶ προβουλεῦσαι πᾶς ὁ δῆμος ἄνω καθῆτο .
καὶ μετὰ ταῦτα ὡς ἦλθεν ἡ βουλὴ καὶ ἀπήγγειλαν οἱ πρυτάνεις τὰ προσηγγελμέν ἑαυτοῖς καὶ τὸν ἥκοντα παρήγαγον κ ἀκεῖνος εἶπεν , ἠρώτα μὲν ὁ κῆρυξ τίς ἀγορεύειν βούλεται παρῄει δ οὐδείς .
πολλάκις δὲ τοῦ κήρυκος ἐρωτῶντος οὐδὲν μᾶλλον ἀνίστατ οὐδείς , ἁπάντων μὲν τῶν στρατηγῶν παρόντων , ἁπάντων δὲ τῶν ῥητόρων , καλούσης δὲ τῆς πατρίδος τὸν ἐροῦνθ ὑπὲρ σωτηρίας 0 ·
ἣν γὰρ ὁ κῆρυξ κατὰ τοὺς νόμους φωνὴν ἀφίησι , ταύτην κοινὴν τῆς πατρίδος δίκαιον ἡγεῖσθαι 0 .
καίτοι εἰ μὲν τοὺς σωθῆναι τὴν πόλιν βουλομένους παρελθεῖν ἔδει , πάντες ἂν ὑμεῖς καὶ οἱ ἄλλοι Ἀθηναῖοι ἀναστάντες ἐπὶ τὸ βῆμ ἐβαδίζετε ·
πάντες γὰρ οἶδ ὅτι σωθῆναι αὐτὴν ἐβούλεσθε ·
εἰ δὲ τοὺς πλουσιωτάτους , οἱ τριακόσιοι 0 1 2 ·
εἰ δὲ τοὺς ἀμφότερα ταῦτα , καὶ εὔνους τῇ πόλει καὶ πλουσίους , οἱ μετὰ ταῦτα τὰς μεγάλας ἐπιδόσεις ἐπιδόντες 0 1 ·
καὶ γὰρ εὐνοίᾳ καὶ πλούτῳ τοῦτ ἐποίησαν .
ἀλλ , ὡς ἔοικεν , ἐκεῖνος ὁ καιρὸς καὶ ἡ ἡμέρα κείνη οὐ μόνον εὔνουν καὶ πλούσιον ἄνδρ ἐκάλει , ἀλλὰ καὶ παρηκολουθηκότα τοῖς πράγμασιν ἐξ ἀρχῆς , καὶ συλλελογισμένον ὀρθῶς τίνος εἵνεκα ταῦτ ἔπραττεν ὁ Φίλιππος καὶ τί βουλόμενος ·
ὁ γὰρ μὴ ταῦτ εἰδὼς μη δ ἐξητακὼς πόρρωθεν , οὔ τ εἰ εὔνους ἦν οὔ τ εἰ πλούσιος , οὐδὲν μᾶλλον ἔμελλ ὅ τι χρὴ ποιεῖν εἴσεσθαι οὐ δ ὑμῖν ἕξειν συμβουλεύειν 0 .
ἐφάνην τοίνυν οὗτος ἐν ἐκείνῃ τῇ ἡμέρᾳ ἐγὼ καὶ παρελθὼν εἶπον εἰς ὑμᾶς , ἅ μου δυοῖν εἵνεκ ἀκούσατε προσσχόντες τὸν νοῦν , ἑνὸς μέν , ἵν εἰδῆθ ὅτι μόνος τῶν λεγόντων καὶ πολιτευομένων ἐγὼ τὴν τῆς εὐνοίας τάξιν ἐν τοῖς δεινοῖς οὐκ ἔλιπον , ἀλλὰ καὶ λέγων καὶ γράφων ἐξηταζόμην τὰ δέονθ ὑπὲρ ὑμῶν ἐν αὐτοῖς τοῖς φοβεροῖς , ἑτέρου δέ , ὅτι μικρὸν ἀναλώσαντες χρόνον πολλῷ πρὸς τὰ λοιπὰ τῆς πάσης πολιτείας ἔσεσθ ἐμπειρότεροι 0 .
εἶπον τοίνυν ὅτι τοὺς μὲν ὡς ὑπαρχόντων Θηβαίων Φιλίππῳ λίαν θορυβουμένους ἀγνοεῖν τὰ παρόντα πράγμαθ ἡγοῦμαι ·
εὖ γὰρ οἶδ ὅτι , εἰ τοῦθ οὕτως ἐτύγχανεν ἔχον , οὐκ ἂν αὐτὸν ἠκούομεν ἐν Ἐλατείᾳ ὄντα , ἀλλ ἐπὶ τοῖς ἡμετέροις ὁρίοις .
ὅτι μέντοι ἵν ἕτοιμα ποιήσηται τ ἀν Θήβαις ἥκει , σαφῶς ἐπίσταμαι .
ὡς δ ἔχε ἔφην ταῦτα , ἀκούσατέ μου .
ἐκεῖνος ὅσους ἢ πεῖσαι χρήμασιν Θηβαίων ἢ ἐξαπατῆσαι ἐνῆν ἅπαντας ηὐτρέπισται ·
τοὺς δ ἀπ ἀρχῆς ἀνθεστηκότας αὐτῷ καὶ νῦν ἐναντιουμένους οὐδαμῶς πεῖσαι δύναται .
τί οὖν βούλεται , καὶ τίνος εἵνεκα τὴν Ἐλάτειαν κατείληφεν ;
πλησίον δύναμιν δείξας καὶ παραστήσας τὰ ὅπλα τοὺς μὲν ἑαυτοῦ φίλους ἐπᾶραι καὶ θρασεῖς ποιῆσαι , τοὺς δ ἐναντιουμένους καταπλῆξαι , ἵν ἢ συγχωρήσωσι φοβηθέντες ἃ νῦν οὐκ ἐθέλουσιν , ἢ βιασθῶσιν .
εἰ μὲν τοίνυν προαιρησόμεθ ἡμεῖς ἔφην ἐν τῷ παρόντι , εἴ τι δύσκολον πέπρακται Θηβαίοις πρὸς ἡμᾶς , τούτου μεμνῆσθαι καὶ ἀπιστεῖν αὐτοῖς ὡς ἐν τῇ τῶν ἐχθρῶν οὖσιν μερίδι , πρῶτον μὲν ἃν εὔξαιτο Φίλιππος ποιήσομεν , εἶτα φοβοῦμαι μὴ προσδεξαμένων τῶν νῦν ἀνθεστηκότων αὐτῷ καὶ μιᾷ γνώμῃ πάντων φιλιππισάντων , εἰς τὴν Ἀττικὴν ἔλθωσιν ἀμφότεροι .
ἂν μέντοι πεισθῆτ ἐμοὶ καὶ πρὸς τῷ σκοπεῖν , ἀλλὰ μὴ φιλονικεῖν περὶ ὧν ἂν λέγω γένησθε , οἶμαι καὶ τὰ δέοντα λέγειν δόξειν καὶ τὸν ἐφεστηκότα κίνδυνον τῇ πόλει διαλύσειν .
τί οὖν φημὶ δεῖν ;
πρῶτον μὲν τὸν παρόντ ἐπανεῖναι φόβον , εἶτα μεταθέσθαι καὶ φοβεῖσθαι πάντας ὑπὲρ Θηβαίων ·
πολὺ γὰρ τῶν δεινῶν εἰσιν ἡμῶν ἐγγυτέρω , καὶ προτέροις αὐτοῖς ἐστιν ὁ κίνδυνος ·
ἔπειτ ἐξελθόντας Ἐλευσῖνάδε τοὺς ἐν ἡλικίᾳ καὶ τοὺς ἱππέας δεῖξαι πᾶσιν ὑμᾶς αὐτοὺς ἐν τοῖς ὅπλοις ὄντας , ἵνα τοῖς ἐν Θήβαις φρονοῦσι τὰ ὑμέτερα ἐξ ἴσου γένηται τὸ παρρησιάζεσθαι περὶ τῶν δικαίων , ἰδοῦσιν ὅτι , ὥσπερ τοῖς πωλοῦσι Φιλίππῳ τὴν πατρίδα πάρεσθ ἡ βοηθήσουσα δύναμις ἐν Ἐλατείᾳ , οὕτω τοῖς ὑπὲρ τῆς ἐλευθερίας ἀγωνίζεσθαι βουλομένοις ὑπάρχεθ ὑμεῖς ἕτοιμοι καὶ βοηθήσετε , ἐάν τις ἐπ αὐτοὺς ἴῃ 0 .
μετὰ ταῦτα χειροτονῆσαι κελεύω δέκα πρέσβεις , καὶ ποιῆσαι τούτους κυρίους μετὰ τῶν στρατηγῶν καὶ τοῦ πότε δεῖ βαδίζειν ἐκεῖσε καὶ τῆς ἐξόδου .
ἐπειδὰν δ ἔλθωσιν οἱ πρέσβεις εἰς Θήβας , πῶς χρήσασθαι τῷ πράγματι παραινῶ ;
τούτῳ πάνυ μοι προσέχετε τὸν νοῦν .
μὴ δεῖσθαι Θηβαίων μηδέν  αἰσχρὸς γὰρ ὁ καιρός  , ἀλλ ἐπαγγέλλεσθαι βοηθήσειν , ἂν κελεύωσιν , ὡς ἐκείνων ὄντων ἐν τοῖς ἐσχάτοις , ἡμῶν δ ἄμεινον ἢ κεῖνοι προορωμένων 0 1 2 ·
ἵν ἐὰν μὲν δέξωνται ταῦτα καὶ πεισθῶσιν ἡμῖν , καὶ ἃ βουλόμεθ ὦμεν διῳκημένοι καὶ μετὰ προσχήματος ἀξίου τῆς πόλεως ταῦτα πράξωμεν , ἂν δ ἄρα μὴ συμβῇ κατατυχεῖν , ἐκεῖνοι μὲν αὑτοῖς ἐγκαλῶσιν ἄν τι νῦν ἐξαμαρτάνωσιν , ἡμῖν δὲ μηδὲν αἰσχρὸν μη δὲ ταπεινὸν ᾖ πεπραγμένον 0 .
ταῦτα καὶ παραπλήσια τούτοις εἰπὼν κατέβην .
συνεπαινεσάντων δὲ πάντων καὶ οὐδενὸς εἰπόντος ἐναντίον οὐδέν , οὐκ εἶπον μὲν ταῦτα , οὐκ ἔγραψα δέ , οὐ δ ἔγραψα μέν , οὐκ ἐπρέσβευσα δέ , οὐ δ ἐπρέσβευσα μέν , οὐκ ἔπεισα δὲ Θηβαίους , ἀλλ ἀπὸ τῆς ἀρχῆς ἄχρι τῆς τελευτῆς διεξῆλθον , καὶ ἔδωκ ἐμαυτὸν ὑμῖν ἁπλῶς εἰς τοὺς περιεστηκότας τῇ πόλει κινδύνους .
καί μοι φέρε τὸ ψήφισμα τὸ τότε γενόμενον .
καίτοι τίνα βούλει σέ , Αἰσχίνη , καὶ τίν ἐμαυτὸν ἐκείνην τὴν ἡμέραν εἶναι θῶ ;
βούλει ἐμαυτὸν μέν , ὃν ἂν σὺ λοιδορούμενος καὶ διασύρων καλέσαις , Βάτταλον , σὲ δὲ μη δ ἥρω τὸν τυχόντα , ἀλλὰ τούτων τινὰ τῶν ἀπὸ τῆς σκηνῆς , Κρεσφόντην ἢ Κρέοντα ἢ ὃν ἐν Κολλυτῷ ποτ Οἰνόμαον κακῶς ἐπέτριψας 0 ;
τότε τοίνυν κατ ἐκεῖνον τὸν καιρὸν ὁ Παιανιεὺς ἐγὼ Βάτταλος Οἰνομάου τοῦ Κοθωκίδου σοῦ πλείονος ἄξιος ὢν ἐφάνην τῇ πατρίδι .
σὺ μέν γ οὐδὲν οὐδαμοῦ χρήσιμος ἦσθα ·
ἐγὼ δὲ πάνθ ὅσα προσῆκε τὸν ἀγαθὸν πολίτην ἔπραττον .
λέγε τὸ ψήφισμά μοι .
ἐπὶ ἄρχοντος Ναυσικλέους , φυλῆς πρυτανευούσης Αἰαντίδος , σκιροφοριῶνος ἕκτῃ ἐπὶ δέκα , Δημοσθένης Δημοσθένους Παιανιεὺς εἶπεν ·
ἐπειδὴ Φίλιππος ὁ Μακεδὼν ἔν τε τῷ παρεληλυθότι χρόνῳ παραβαίνων φαίνεται τὰς γεγενημένας αὐτῷ συνθήκας πρὸς τὸν Ἀθηναίων δῆμον περὶ τῆς εἰρήνης , ὑπεριδὼν τοὺς ὅρκους καὶ τὰ παρὰ πᾶσι τοῖς Ἕλλησι νομιζόμενα εἶναι δίκαια , καὶ πόλεις παραιρεῖται οὐδὲν αὐτῷ προσηκούσας , τινὰς δὲ καὶ Ἀθηναίων οὔσας δοριαλώτους πεποίηκεν οὐδὲν προαδικηθεὶς ὑπὸ τοῦ δήμου τοῦ Ἀθηναίων , ἔν τε τῷ παρόντι ἐπὶ πολὺ προάγει τῇ τε βίᾳ καὶ τῇ ὠμότητι ·
καὶ γὰρ Ἑλληνίδας πόλεις ἃς μὲν ἐμφρούρους ποιεῖ καὶ τὰς πολιτείας καταλύει , τινὰς δὲ καὶ ἐξανδραποδιζόμενος κατασκάπτει , εἰς ἐνίας δὲ καὶ ἀντὶ Ἑλλήνων βαρβάρους κατοικίζει ἐπὶ τὰ ἱερὰ καὶ τοὺς τάφους ἐπάγων , οὐδὲν ἀλλότριον ποιῶν οὔ τε τῆς ἑαυτοῦ πατρίδος οὔ τε τοῦ τρόπου , καὶ τῇ νῦν αὐτῷ παρούσῃ τύχῃ κατακόρως χρώμενος , ἐπιλελησμένος ἑαυτοῦ ὅτι ἐκ μικροῦ καὶ τοῦ τυχόντος γέγονεν ἀνελπίστως μέγας ·
καὶ ἕως μὲν πόλεις ἑώρα παραιρούμενον αὐτὸν βαρβάρους καὶ ἰδίας , ὑπελάμβανεν ἔλαττον εἶναι ὁ δῆμος ὁ Ἀθηναίων τὸ εἰς αὑτὸν πλημμελεῖσθαι ·
νῦν δὲ ὁρῶν Ἑλληνίδας πόλεις τὰς μὲν ὑβριζομένας , τὰς δὲ ἀναστάτους γιγνομένας , δεινὸν ἡγεῖται εἶναι καὶ ἀνάξιον τῆς τῶν προγόνων δόξης τὸ περιορᾶν τοὺς Ἕλληνας καταδουλουμένους ·
διὸ δεδόχθαι τῇ βουλῇ καὶ τῷ δήμῳ τῷ Ἀθηναίων , εὐξαμένους καὶ θύσαντας τοῖς θεοῖς καὶ ἥρωσι τοῖς κατέχουσι τὴν πόλιν καὶ τὴν χώραν τὴν Ἀθηναίων , καὶ ἐνθυμηθέντας τῆς τῶν προγόνων ἀρετῆς , διότι περὶ πλείονος ἐποιοῦντο τὴν τῶν Ἑλλήνων ἐλευθερίαν διατηρεῖν ἢ τὴν ἰδίαν πατρίδα , διακοσίας ναῦς καθέλκειν εἰς τὴν θάλατταν καὶ τὸν ναύαρχον ἀναπλεῖν ἐντὸς Πυλῶν , καὶ τὸν στρατηγὸν καὶ τὸν ἵππαρχον τὰς πεζὰς καὶ τὰς ἱππικὰς δυνάμεις Ἐλευσῖνάδε ἐξάγειν , πέμψαι δὲ καὶ πρέσβεις πρὸς τοὺς ἄλλους Ἕλληνας , πρῶτον δὲ πάντων πρὸς Θηβαίους διὰ τὸ ἐγγυτάτω εἶναι τὸν Φίλιππον τῆς ἐκείνων χώρας , παρακαλεῖν δὲ αὐτοὺς μηδὲν καταπλαγέντας τὸν Φίλιππον ἀντέχεσθαι τῆς ἑαυτῶν καὶ τῆς τῶν ἄλλων Ἑλλήνων ἐλευθερίας , καὶ ὅτι ὁ Ἀθηναίων δῆμος , οὐδὲν μνησικακῶν εἴ τι πρότερον γέγονεν ἀλλότριον ταῖς πόλεσι πρὸς ἀλλήλας , βοηθήσει καὶ δυνάμεσι καὶ χρήμασι καὶ βέλεσι καὶ ὅπλοις , εἰδὼς ὅτι αὐτοῖς μὲν πρὸς ἀλλήλους διαμφισβητεῖν περὶ τῆς ἡγεμονίας οὖσιν Ἕλλησι καλόν , ὑπὸ δὲ ἀλλοφύλου ἀνθρώπου ἄρχεσθαι καὶ τῆς ἡγεμονίας ἀποστερεῖσθαι ἀνάξιον εἶναι καὶ τῆς τῶν Ἑλλήνων δόξης καὶ τῆς τῶν προγόνων ἀρετῆς 0 .
ἔτι δὲ οὐ δὲ ἀλλότριον ἡγεῖται εἶναι ὁ Ἀθηναίων δῆμος τὸν Θηβαίων δῆμον οὔ τε τῇ συγγενείᾳ οὔ τε τῷ ὁμοφύλῳ .
ἀναμιμνῄσκεται δὲ καὶ τὰς τῶν προγόνων τῶν ἑαυτοῦ εἰς τοὺς Θηβαίων προγόνους εὐεργεσίας ·
καὶ γὰρ τοὺς Ἡρακλέους παῖδας ἀποστερουμένους ὑπὸ Πελοποννησίων τῆς πατρῴας ἀρχῆς κατήγαγον , τοῖς ὅπλοις κρατήσαντες τοὺς ἀντιβαίνειν πειρωμένους τοῖς Ἡρακλέους ἐγγόνοις , καὶ τὸν Οἰδίπουν καὶ τοὺς μετ ἐκείνου ἐκπεσόντας ὑπεδεξάμεθα , καὶ ἕτερα πολλὰ ἡμῖν ὑπάρχει φιλάνθρωπα καὶ ἔνδοξα πρὸς Θηβαίους ·
διόπερ οὐ δὲ νῦν ἀποστήσεται ὁ Ἀθηναίων δῆμος τῶν Θηβαίοις τε καὶ τοῖς ἄλλοις Ἕλλησι συμφερόντων .
συνθέσθαι δὲ πρὸς αὐτοὺς συμμαχίαν καὶ ἐπιγαμίαν ποιήσασθαι καὶ ὅρκους δοῦναι καὶ λαβεῖν .
πρέσβεις Δημοσθένης Δημοσθένους Παιανιεύς , Ὑπερείδης Κλεάνδρου Σφήττιος , Μνησιθείδης Ἀντιφάνους Φρεάρριος , Δημοκράτης Σωφίλου Φλυεύς , Κάλλαισχρος Διοτίμου Κοθωκίδης 0 1 2 .
αὕτη τῶν περὶ Θήβας ἐγίγνετο πραγμάτων ἀρχὴ καὶ κατάστασις πρώτη , τὰ πρὸ τούτων εἰς ἔχθραν καὶ μῖσος καὶ ἀπιστίαν τῶν πόλεων ὑπηγμένων ὑπὸ τούτων .
τοῦτο τὸ ψήφισμα τὸν τότε τῇ πόλει περιστάντα κίνδυνον παρελθεῖν ἐποίησεν ὥσπερ νέφος 0 .
ἦν μὲν τοίνυν τοῦ δικαίου πολίτου τότε δεῖξαι πᾶσιν , εἴ τι τούτων εἶχεν ἄμεινον , μὴ νῦν ἐπιτιμᾶν .
ὁ γὰρ σύμβουλος καὶ ὁ συκοφάντης , οὐ δὲ τῶν ἄλλων οὐδὲν ἐοικότες , ἐν τούτῳ πλεῖστον ἀλλήλων διαφέρουσιν ·
ὁ μέν γε πρὸ τῶν πραγμάτων γνώμην ἀποφαίνεται , καὶ δίδωσιν ἑαυτὸν ὑπεύθυνον τοῖς πεισθεῖσι , τῇ τύχῃ , τῷ καιρῷ , τῷ βουλομένῳ ·
ὁ δὲ σιγήσας ἡνίκ ἔδει λέγειν , ἄν τι δύσκολον συμβῇ , τοῦτο βασκαίνει .
ἦν μὲν οὖν , ὅπερ εἶπον , ἐκεῖνος ὁ καιρὸς τοῦ γε φροντίζοντος ἀνδρὸς τῆς πόλεως καὶ τῶν δικαίων λόγων ·
ἐγὼ δὲ τοσαύτην ὑπερβολὴν ποιοῦμαι ὥστε , ἂν νῦν ἔχῃ τις δεῖξαί τι βέλτιον , ἢ ὅλως εἴ τι ἄλλ ἐνῆν πλὴν ὧν ἐγὼ προειλόμην , ἀδικεῖν ὁμολογῶ .
εἰ γὰρ ἔσθ ὅ τι τις νῦν ἑόρακεν , ὃ συνήνεγκεν ἂν τότε πραχθέν , τοῦτ ἐγώ φημι δεῖν ἐμὲ μὴ λαθεῖν .
εἰ δὲ μή τ ἔστι μή τ ἦν μή τ ἂν εἰπεῖν ἔχοι μηδεὶς μηδέπω καὶ τήμερον , τί τὸν σύμβουλον ἐχρῆν ποιεῖν ;
οὐ τῶν φαινομένων καὶ ἐνόντων τὰ κράτισθ ἑλέσθαι 0 ;
τοῦτο τοίνυν ἐποίησα , τοῦ κήρυκος ἐρωτῶντος , Αἰσχίνη , τίς ἀγορεύειν βούλεται , οὐ τίς αἰτιᾶσθαι περὶ τῶν παρεληλυθότων , οὐ δὲ τίς ἐγγυᾶσθαι τὰ μέλλοντ ἔσεσθαι 0 ;
σοῦ δ ἀφώνου κατ ἐκείνους τοὺς χρόνους ἐν ταῖς ἐκκλησίαις καθημένου , ἐγὼ παριὼν ἔλεγον .
ἐπειδὴ δ οὐ τότε , ἀλλὰ νῦν δεῖξον 0 .
εἰπὲ τίς ἢ λόγος , ὅντιν ἐχρῆν εὐπορεῖν , ἢ καιρὸς συμφέρων ὑπ ἐμοῦ παρελείφθη τῇ πόλει ;
τίς δὲ συμμαχία , τίς πρᾶξις , ἐφ ἣν μᾶλλον ἔδει μ ἀγαγεῖν τουτουσί 0 ;
rend= " indent " ἀλλὰ μὴν τὸ μὲν παρεληλυθὸς ἀεὶ παρὰ πᾶσιν ἀφεῖται , καὶ οὐδεὶς περὶ τούτου προτίθησιν οὐδαμοῦ βουλήν ·
τὸ δὲ μέλλον ἢ τὸ παρὸν τὴν τοῦ συμβούλου τάξιν ἀπαιτεῖ .
τότε τοίνυν τὰ μὲν ἔμελλεν , ὡς ἐδόκει , τῶν δεινῶν , τὰ δ ἤδη παρῆν , ἐν οἷς τὴν προαίρεσίν μου σκόπει τῆς πολιτείας , μὴ τὰ συμβάντα συκοφάντει .
τὸ μὲν γὰρ πέρας ὡς ἂν ὁ δαίμων βουληθῇ πάντων γίγνεται ·
ἡ δὲ προαίρεσις αὐτὴ τὴν τοῦ συμβούλου διάνοιαν δηλοῖ .
μὴ δὴ τοῦθ ὡς ἀδίκημ ἐμὸν θῇς , εἰ κρατῆσαι συνέβη Φιλίππῳ τῇ μάχῃ ·
ἐν γὰρ τῷ θεῷ τὸ τούτου τέλος ἦν , οὐκ ἐμοί .
ἀλλ ὡς οὐχ ἅπανθ ὅσ ἐνῆν κατ ἀνθρώπινον λογισμὸν εἱλόμην , καὶ δικαίως ταῦτα καὶ ἐπιμελῶς ἔπραξα καὶ φιλοπόνως ὑπὲρ δύναμιν , ἢ ὡς οὐ καλὰ καὶ τῆς πόλεως ἄξια πράγματ ἐνεστησάμην καὶ ἀναγκαῖα , ταῦτά μοι δεῖξον , καὶ τότ ἤδη κατηγόρει μου .
εἰ δ ὁ συμβὰς σκηπτὸς μὴ μόνον ἡμῶν ἀλλὰ καὶ πάντων τῶν ἄλλων Ἑλλήνων μείζων γέγονε , τί χρὴ ποιεῖν ;
ὥσπερ ἂν εἴ τις ναύκληρον πάντ ἐπὶ σωτηρίᾳ πράξαντα καὶ κατασκευάσαντα τὸ πλοῖον ἀφ ὧν ὑπελάμβανε σωθήσεσθαι , εἶτα χειμῶνι χρησάμενον καὶ πονησάντων αὐτῷ τῶν σκευῶν ἢ καὶ συντριβέντων ὅλως , τῆς ναυαγίας αἰτιῷτο 0 .
ἀλλ οὔ τ ἐκυβέρνων τὴν ναῦν , φήσειεν ἄν  ὥσπερ οὐ δ ἐστρατήγουν ἐγώ  , οὔ τε τῆς τύχης κύριος ἦν , ἀλλ ἐκείνη τῶν πάντων 0 .
ἀλλ ἐκεῖνο λογίζου καὶ ὅρα ·
εἰ μετὰ Θηβαίων ἡμῖν ἀγωνιζομένοις οὕτως εἵμαρτο πρᾶξαι , τί χρῆν προσδοκᾶν εἰ μη δὲ τούτους ἔσχομεν συμμάχους ἀλλὰ Φιλίππῳ προσέθεντο , ὑπὲρ οὗ τότ ἐκεῖνος πάσας ἀφῆκε φωνάς ;
καὶ εἰ νῦν τριῶν ἡμερῶν ἀπὸ τῆς Ἀττικῆς ὁδὸν τῆς μάχης γενομένης τοσοῦτος κίνδυνος καὶ φόβος περιέστη τὴν πόλιν , τί ἄν , εἴ που τῆς χώρας τ αὐτὸ τοῦτο πάθος συνέβη , προσδοκῆσαι χρῆν ;
ἆρ οἶσθ ὅτι νῦν μὲν στῆναι , συνελθεῖν , ἀναπνεῦσαι , πολλὰ μί ἡμέρα καὶ δύο καὶ τρεῖς ἔδοσαν τῶν εἰς σωτηρίαν τῇ πόλει , τότε δ  οὐκ ἄξιον εἰπεῖν , ἅ γε μη δὲ πεῖραν ἔδωκε θεῶν τινὸς εὐνοίᾳ καὶ τῷ προβαλέσθαι τὴν πόλιν ταύτην τὴν συμμαχίαν , ἧς σὺ κατηγορεῖς 0 1 .
ἔστι δὲ ταυτὶ πάντα μοι , τὰ πολλά , πρὸς ὑμᾶς , ἄνδρες δικασταί , καὶ τοὺς περιεστηκότας ἔξωθεν καὶ ἀκροωμένους , ἐπεὶ πρός γε τοῦτον τὸν κατάπτυστον βραχὺς καὶ σαφὴς ἐξήρκει λόγος .
εἰ μὲν γὰρ ἦν σοὶ πρόδηλα τὰ μέλλοντ , Αἰσχίνη , μόνῳ τῶν ἄλλων , ὅτ ἐβουλεύεθ ἡ πόλις περὶ τούτων , τότ ἔδει προλέγειν ·
εἰ δὲ μὴ προῄδεις , τῆς αὐτῆς ἀγνοίας ὑπεύθυνος εἶ τοῖς ἄλλοις , ὥστε τί μᾶλλον ἐμοῦ σὺ ταῦτα κατηγορεῖς ἢ ἐγὼ σοῦ 0 ;
τοσοῦτον γὰρ ἀμείνων ἐγὼ σοῦ πολίτης γέγον εἰς αὐτὰ ταῦθ ἃ λέγω  καὶ οὔπω περὶ τῶν ἄλλων διαλέγομαι  , ὅσον ἐγὼ μὲν ἔδωκ ἐμαυτὸν εἰς τὰ πᾶσι δοκοῦντα συμφέρειν , οὐδένα κίνδυνον ὀκνήσας ἴδιον οὐ δ ὑπολογισάμενος , σὺ δ οὔ θ ἕτερ εἶπες βελτίω τούτων  οὐ γὰρ ἂν τούτοις ἐχρῶντο  , οὔ τ εἰς ταῦτα χρήσιμον οὐδὲν σαυτὸν παρέσχες , ὅπερ δ ἂν ὁ φαυλότατος καὶ δυσμενέστατος ἄνθρωπος τῇ πόλει , τοῦτο πεποιηκὼς ἐπὶ τοῖς συμβᾶσιν ἐξήτασαι , καὶ ἅμ Ἀρίστρατος ἐν Νάξῳ καὶ Ἀριστόλεως ἐν Θάσῳ , οἱ καθάπαξ ἐχθροὶ τῆς πόλεως , τοὺς Ἀθηναίων κρίνουσι φίλους καὶ Ἀθήνησιν Αἰσχίνης Δημοσθένους κατηγορεῖ 0 .
καίτοι ὅτῳ τὰ τῶν Ἑλλήνων ἀτυχήματ ἐνευδοκιμεῖν ἀπέκειτο , ἀπολωλέναι μᾶλλον οὗτός ἐστι δίκαιος ἢ κατηγορεῖν ἑτέρου 0 ·
καὶ ὅτῳ συνενηνόχασιν οἱ αὐτοὶ καιροὶ καὶ τοῖς τῆς πόλεως ἐχθροῖς , οὐκ ἔνι τοῦτον εὔνουν εἶναι τῇ πατρίδι .
δηλοῖς δὲ καὶ ἐξ ὧν ζῇς καὶ ποιεῖς καὶ πολιτεύει καὶ πάλιν οὐ πολιτεύει .
πράττεταί τι τῶν ὑμῖν δοκούντων συμφέρειν ·
ἄφωνος Αἰσχίνης 0 .
ἀντέκρουσέ τι καὶ γέγον οἷον οὐκ ἔδει ·
πάρεστιν Αἰσχίνης .
ὥσπερ τὰ ῥήγματα καὶ τὰ σπάσματα , ὅταν τι κακὸν τὸ σῶμα λάβῃ , τότε κινεῖται .
ἐπειδὴ δὲ πολὺς τοῖς συμβεβηκόσιν ἔγκειται , βούλομαί τι καὶ παράδοξον εἰπεῖν .
καί μου πρὸς Διὸς καὶ θεῶν μηδεὶς τὴν ὑπερβολὴν θαυμάσῃ , ἀλλὰ μετ εὐνοίας ὃ λέγω θεωρησάτω .
εἰ γὰρ ἦν ἅπασι πρόδηλα τὰ μέλλοντα γενήσεσθαι καὶ προῄδεσαν πάντες καὶ σὺ πρ οὔλεγες , Αἰσχίνη , καὶ διεμαρτύρου βοῶν καὶ κεκραγώς , ὃς οὐ δ ἐφθέγξω , οὐ δ οὕτως ἀποστατέον τῇ πόλει τούτων ἦν , εἴπερ ἢ δόξης ἢ προγόνων ἢ τοῦ μέλλοντος αἰῶνος εἶχε λόγον .
νῦν μέν γ ἀποτυχεῖν δοκεῖ τῶν πραγμάτων , ὃ πᾶσι κοινόν ἐστιν ἀνθρώποις ὅταν τῷ θεῷ ταῦτα δοκῇ ·
τότε δ ἀξιοῦσα προεστάναι τῶν ἄλλων , εἶτ ἀποστᾶσα τούτου Φιλίππῳ , προδεδωκέναι πάντας ἂν ἔσχεν αἰτίαν .
εἰ γὰρ ταῦτα προεῖτ ἀκονιτεί , περὶ ὧν οὐδένα κίνδυνον ὅντιν οὐχ ὑπέμειναν οἱ πρόγονοι , τίς οὐχὶ κατέπτυσεν ἂν σοῦ ;
μὴ γὰρ τῆς πόλεώς γε , μη δ ἐμοῦ 0 .
τίσι δ ὀφθαλμοῖς πρὸς Διὸς ἑωρῶμεν ἂν τοὺς εἰς τὴν πόλιν ἀνθρώπους ἀφικνουμένους , εἰ τὰ μὲν πράγματ εἰς ὅπερ νυνὶ περιέστη , ἡγεμὼν δὲ καὶ κύριος ᾑρέθη Φίλιππος ἁπάντων , τὸν δ ὑπὲρ τοῦ μὴ γενέσθαι ταῦτ ἀγῶνα ἕτεροι χωρὶς ἡμῶν ἦσαν πεποιημένοι , καὶ ταῦτα μηδεπώποτε τῆς πόλεως ἐν τοῖς ἔμπροσθεν χρόνοις ἀσφάλειαν ἄδοξον μᾶλλον ἢ τὸν ὑπὲρ τῶν καλῶν κίνδυνον ᾑρημένης 0 1 .
τίς γὰρ οὐκ οἶδεν Ἑλλήνων , τίς δὲ βαρβάρων , ὅτι καὶ παρὰ Θηβαίων καὶ παρὰ τῶν ἔτι τούτων πρότερον ἰσχυρῶν γενομένων Λακεδαιμονίων καὶ παρὰ τοῦ Περσῶν βασιλέως μετὰ πολλῆς χάριτος τοῦτ ἂν ἀσμένως ἐδόθη τῇ πόλει , ὅ τι βούλεται λαβούσῃ καὶ τὰ ἑαυτῆς ἐχούσῃ τὸ κελευόμενον ποιεῖν καὶ ἐᾶν ἕτερον τῶν Ἑλλήνων προεστάναι 0 ;
ἀλλ οὐκ ἦν ταῦθ , ὡς ἔοικε , τοῖς Ἀθηναίοις πάτρια οὐ δ ἀνεκτὰ οὐ δ ἔμφυτα , οὐ δ ἐδυνήθη πώποτε τὴν πόλιν οὐδεὶς ἐκ παντὸς τοῦ χρόνου πεῖσαι τοῖς ἰσχύουσι μέν , μὴ δίκαια δὲ πράττουσι προσθεμένην ἀσφαλῶς δουλεύειν , ἀλλ ἀγωνιζομένη περὶ πρωτείων καὶ τιμῆς καὶ δόξης κινδυνεύουσα πάντα τὸν αἰῶνα διατετέλεκε .
καὶ ταῦθ οὕτω σεμνὰ καὶ προσήκοντα τοῖς ὑμετέροις ἤθεσιν ὑμεῖς ὑπολαμβάνετ εἶναι ὥστε καὶ τῶν προγόνων τοὺς ταῦτα πράξαντας μάλιστ ἐπαινεῖτε .
τίς γὰρ οὐκ ἂν ἀγάσαιτο τῶν ἀνδρῶν ἐκείνων τῆς ἀρετῆς , οἳ καὶ τὴν χώραν καὶ τὴν πόλιν ἐκλιπεῖν ὑπέμειναν εἰς τὰς τριήρεις ἐμβάντες ὑπὲρ τοῦ μὴ τὸ κελευόμενον ποιῆσαι , τὸν μὲν ταῦτα συμβουλεύσαντα Θεμιστοκλέα στρατηγὸν ἑλόμενοι , τὸν δ ὑπακούειν ἀποφηνάμενον τοῖς ἐπιταττομένοις Κυρσίλον καταλιθώσαντες , οὐ μόνον αὐτόν , ἀλλὰ καὶ αἱ γυναῖκες αἱ ὑμέτεραι τὴν γυναῖκ αὐτοῦ .
οὐ γὰρ ἐζήτουν οἱ τότ Ἀθηναῖοι οὔ τε ῥήτορ οὔ τε στρατηγὸν δι ὅτου δουλεύσουσιν εὐτυχῶς , ἀλλ οὐ δὲ ζῆν ἠξίουν , εἰ μὴ μετ ἐλευθερίας ἐξέσται τοῦτο ποιεῖν .
ἡγεῖτο γὰρ αὐτῶν ἕκαστος οὐχὶ τῷ πατρὶ καὶ τῇ μητρὶ μόνον γεγενῆσθαι , ἀλλὰ καὶ τῇ πατρίδι .